|  |
| --- |
| **Budapest Főváros VII. kerület Erzsébetváros Önkormányzata**  **dr. Jávori Péter Városüzemeltetési Iroda vezetője** |

Iktatószám:

Napirendi pont: ….

**ELŐTERJESZTÉS**

**A Városüzemeltetési Bizottság2023. szeptember 19 - ei rendes**

**ülésére**

|  |  |
| --- | --- |
| **Tárgy:** | Döntési javaslat a 2023. évi növényesítési pályázati felhívásra 2023. június 27. és szeptember 5. napja között beérkezett pályázatokról |

**Készítette:**

Bordás Ágnes

pénzügyi referens

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozatok elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. Kerület Erzsébetváros Önkormányzata Városüzemeltetési Bizottsága a lakóközösségeknek és az önkormányzati intézményeknek nyújtandó növényesítési támogatásról szóló 28/2013. (V. 31.) önkormányzati rendeletben (a továbbiakban: Rendelet) foglaltak alapján pályázatott írt ki (1. sz. melléklet) kerületi lakóközösségek és önkormányzati intézmények növényesítésének támogatására a 2023. évi költségvetésben biztosított 5.000.000 forintos támogatási keret erejéig a 41/2023. (II.27.) számú határozatával (2. sz. melléklet).

A pályázati kiírás közzététele a helyben szokásos módon megtörtént. A pályázatok benyújtásának határideje: a támogatási keret kimerüléséig, de legfeljebb 2023. október 31. napjáig tart.

A pályázatok elbírálásának tervezett határideje: folyamatos, de legfeljebb a pályázat benyújtásának határidejét követő 30. nap, azaz 2023. november 30. napja.

2023. június 27. és szeptember 5. napja között benyújtott pályázatok:

1. **Budapest VII. Nefelejcs utca 56. sz.** **Társasház**

A Társasház 2023.07.14. napján nyújtotta be pályázatát, melyhez hiánypótlást kértünk. A hiánypótlási kötelezettség határidőben teljesült.

A Társasház az alábbi pályázati célok szerinti munkálatokat kívánja megvalósítani:

* Meglévő zöldfelület beültetése, cserjékkel, évelőkkel
* Meglévő zöldfelület termőképességének javítása, komposzt vagy szerves trágya bekeverésével vagy termőföldföld ráhordásával
* Növényesítéshez kapcsolódó szállítás költsége

**Tervezett költségek: 90.476,- Ft**

**Támogatási igény: 45.238,- Ft**

**A támogatási intenzitás 50 %.**

Tekintettel a fentiekben ismertetett pályázati célokra, javasoljuk a pályázat támogatását.

1. **Budapest VII. Holló utca 12-14. sz.** **Társasház**

A Társasház 2023.08.18. napján hiánytalan pályázatot nyújtott be.

A Társasház az alábbi pályázati célok szerinti munkálatokat kívánja megvalósítani:

* Új zöldfelület kialakítása az alábbi esetekben:
  1. burkolat feltörése és eltávolítása, talajcsere 50-100 cm vastagságban, vagy hasonló mélységben átkeverés komposzttal/szerves trágyával, növényágyás kialakítása, beültetése cserjékkel és/vagy évelőkkel
* Növényesítéshez kapcsolódó szállítás költsége

**Tervezett költségek: 1.120.000,- Ft**

**Támogatási igény: 500.000,- Ft**

**A támogatási intenzitás 44,6 %.**

Tekintettel a fentiekben ismertetett pályázati célokra, javasoljuk a pályázat támogatását.

1. **Budapest VII. Bajza utca 6. sz.** **Társasház**

A Társasház 2023.09.04. napján hiánytalan pályázatot nyújtott be.

A Társasház az alábbi pályázati célok szerinti munkálatokat kívánja megvalósítani:

* Fák ápolása szakember által, facsemeték kivételével:
  1. ifjítás, gallyazás, gyökérmetszés, odúkezelés, kötözés keletkezett sebfelületek kezelésével

**Tervezett költségek: 447.040,- Ft**

**Támogatási igény: 223.520,- Ft**

**A támogatási intenzitás 50 %.**

Tekintettel a fentiekben ismertetett pályázati célokra, javasoljuk a pályázat támogatását.

A pályázatok döntésre való előkészítése megtörtént, mely szerint a pályázatok borítékbontását a Budapest Főváros VII. Kerület Erzsébetvárosi Polgármesteri Hivatal Városüzemeltetési Irodája elvégezte (a bontási jegyzőkönyvek jelen előterjesztés mellékletét képezik – 3. sz., 4. sz. és 5. sz. melléklet).

A beérkezett pályázatok a Városüzemeltetési Irodán megtekinthetőek.

A Rendelet 2.§ -ában foglaltak értelmében a Városüzemeltetési Bizottság jogosult dönteni a pályázatok eredményének megállapításáról, a pályázóknak nyújtandó támogatásról.

Kérem a Tisztelt Bizottságot az előterjesztés megtárgyalására és a határozati javaslatok elfogadására.

**Határozati javaslatok**

**I.**

**Budapest Főváros VII. Kerület Erzsébetváros Önkormányzata Képviselő-testülete Városüzemeltetési Bizottságának …/2023. (IX.19.) határozata a 2023. évi növényesítési pályázati felhívásra benyújtott, Budapest VII. Nefelejcs utca 56. sz.** **Társasház pályázatáról**

Budapest Főváros VII. Kerület Erzsébetváros Önkormányzata Képviselő-testületének Városüzemeltetési Bizottsága úgy dönt, hogy a **Bp. VII. Nefelejcs utca 56. sz. Társasház** **2023. évi növényesítési pályázati felhívásra benyújtott pályázatát támogatásra alkalmasnak minősíti. A Társasház a pályázata alapján 45.238,- Ft, azaz negyvenötezer-kétszázharmincnyolc forint visza nem térítendő támogatásra jogosult.**

**A támogatási intenzitás 50 %.**

**A támogatás a következő pályázati célokra fordítható:**

* Meglévő zöldfelület beültetése, cserjékkel, évelőkkel
* Meglévő zöldfelület termőképességének javítása, komposzt vagy szerves trágya bekeverésével vagy termőföldföld ráhordásával
* Növényesítéshez kapcsolódó szállítás költsége

A Bizottság felkéri a Polgármestert a támogatási szerződés aláírására.

**Felelős:** Sáli Annamária bizottsági elnök

**Határidő:** 2023. október 19.

**II.**

**Budapest Főváros VII. Kerület Erzsébetváros Önkormányzata Képviselő-testülete Városüzemeltetési Bizottságának …/2023. (IX.19.) határozata a 2023. évi növényesítési pályázati felhívásra benyújtott, Budapest VII. Holló utca 12-14. sz.** **Társasház pályázatáról**

Budapest Főváros VII. Kerület Erzsébetváros Önkormányzata Képviselő-testületének Városüzemeltetési Bizottsága úgy dönt, hogy a **Bp. VII. Holló utca 12-14. sz. Társasház** **2023. évi növényesítési pályázati felhívásra benyújtott pályázatát támogatásra alkalmasnak minősíti. A Társasház a pályázata alapján 500.000,- Ft, azaz ötszázezer forint visza nem térítendő támogatásra jogosult.**

**A támogatási intenzitás 44,6 %.**

**A támogatás a következő pályázati célokra fordítható:**

* Új zöldfelület kialakítása az alábbi esetekben:
  1. burkolat feltörése és eltávolítása, talajcsere 50-100 cm vastagságban, vagy hasonló mélységben átkeverés komposzttal/szerves trágyával, növényágyás kialakítása, beültetése cserjékkel és/vagy évelőkkel
* Növényesítéshez kapcsolódó szállítás költsége

A Bizottság felkéri a Polgármestert a támogatási szerződés aláírására.

**Felelős:** Sáli Annamária bizottsági elnök

**Határidő:** 2023. október 19.

**III.**

**Budapest Főváros VII. Kerület Erzsébetváros Önkormányzata Képviselő-testülete Városüzemeltetési Bizottságának …/2023. (IX.19.) határozata a 2023. évi növényesítési pályázati felhívásra benyújtott, Budapest VII. Bajza utca 6. sz.** **Társasház pályázatáról**

Budapest Főváros VII. Kerület Erzsébetváros Önkormányzata Képviselő-testületének Városüzemeltetési Bizottsága úgy dönt, hogy a **Bp. VII. Bajza utca 6. sz. Társasház** **2023. évi növényesítési pályázati felhívásra benyújtott pályázatát támogatásra alkalmasnak minősíti. A Társasház a pályázata alapján 223.520,- Ft, azaz kettőszázhuszonháromezer-ötszázhúsz forint visza nem térítendő támogatásra jogosult.**

**A támogatási intenzitás 50 %.**

**A támogatás a következő pályázati célokra fordítható:**

* Fák ápolása szakember által, facsemeték kivételével:
  1. ifjítás, gallyazás, gyökérmetszés, odúkezelés, kötözés keletkezett sebfelületek kezelésével

A Bizottság felkéri a Polgármestert a támogatási szerződés aláírására.

**Felelős:** Sáli Annamária bizottsági elnök

**Határidő:** 2023. október 19.

Budapest, 2023. szeptember 5.

dr. Jávori Péter

Városüzemeltetési Iroda vezetője

Mellékletek:

* 1. számú melléklet: pályázati felhívás
* 2. számú melléklet: 41/2023. (II.27.) sz. határozat a növényesítési pályázat kiírásáról
* 3. számú melléklet: Nefelejcs utca 56. TH bontási jegyzőkönyv
* 4. számú melléklet: Holló utca 12-14. TH bontási jegyzőkönyv
* 5. számú melléklet: Bajza utca 6. TH bontási jegyzőkönyv