|  |
| --- |
| **Budapest Főváros VII. kerület Erzsébetváros Önkormányzata**  **dr. Jávori Péter Városüzemeltetési Iroda vezetője** |

Iktatószám:

Napirendi pont: ….

**ELŐTERJESZTÉS**

A Városüzemeltetési Bizottság2023. szeptember 19 - ei rendes

ülésére

|  |  |
| --- | --- |
| **Tárgy:** | Javaslat társasházak részére ingyenes információs táblák biztosításáról |

**Készítette:**

Tánczos Viktória dr.

irodavezető-helyettes

**Törvényességi szempontból kifogást nem emelek:**

Dr. Nagy Erika

aljegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Budapest Főváros VII. kerület Erzsébetváros Önkormányzatának Képviselő-testülete 2023. május 17-i ülésén a *2023. évi költségvetéséről szóló 3/2023. (II.15.) önkormányzati rendelet a 13.§ (6) bekezdése* szerint 1.000.000 Ft-ot azaz Egymillió forintot különített el társasházak és lakásszövetkezetek részére információs tábla biztosítására a *„7306 Központilag kezelt közrendvédelmi, környezetvédelmi pályázatok és feladatok”* címen.

Az előzetes kalkulációk szerint egy 60\*90 cm-es parafa tábla átalgára bruttó 5.000,- forint, tehát körülbelül 200 erzsébetvárosi társasház és lakásszövetkezet számára teremtünk lehetőséget a kulturált, átlátható információátadásra. A táblára bármelyik erzsébetvárosi társasház és lakásszövetkezet jogosult lenne. A felületen kis jelzés tájékoztatna arról, hogy a tábla az Erzsébetvárosi Önkormányzat ajándéka.

A tábla csekély bekerülési költsége miatt, valamint annak okán, hogy bármelyik kerületi társasház és lakásszövetkezet jogosult, javaslom, hogy a hosszadalmas, és bonyolult pályázati eljárás helyett egy egyszerű igénylőlapnak a Polgármesteri Hivatal ügyfélszolgálatán történő leadásával vagy elektronikus úton a https://epapir.gov.hu oldalon keresztül történő benyújtásával juthassanak hozzá az igénylők az információs táblához. Az igények összesítését és a táblák beszerzést a Városüzemeltetési Iroda végezné.

Az igények leadása és kielégítése szeptember 25-től folyamatos lenne a keretösszeg kimerüléséig. A táblák átvételének módjáról a megfelelő számú igénylőlap beérkezése után a Városüzemeltetési Iroda munkatársa értesíti az érintett közös képviselőket.

Budapest Főváros VII. Kerület Erzsébetváros Önkormányzata Képviselő-testületének Budapest Főváros VII. kerület Erzsébetváros Önkormányzata *2023. évi költségvetéséről szóló 3/2023. (II.15.) önkormányzati rendelete a 13.§ (6) bekezdésében* a *„7306 Központilag kezelt közrendvédelmi, környezetvédelmi pályázatok és feladatok”* cím feletti rendelkezés jogát a Városüzemeltetési Bizottságra ruházta.

Kérem a tisztelt Bizottságot az előterjesztés megtárgyalására és a határozati javaslat elfogadására.

**Határozati javaslat**

**Budapest Főváros VII. Kerület Erzsébetváros Önkormányzata Képviselő-testülete Városüzemeltetési Bizottságának .../2023. (IX. 19.) határozata a társasházak és lakásszövetkezetek részére biztosítandó ingyenes információs táblákról**

Budapest Főváros VII. Kerület Erzsébetváros Önkormányzata Képviselő-testülete Városüzemeltetési Bizottsága úgy dönt, hogy a Budapest Főváros VII. Kerület Erzsébetváros közigazgatási területén található, igénylő társasházak és lakásszövetkezetek részére ingyenes információs táblát biztosít a határozat melléklete szerinti igénylőlap hiánytalanul történő kitöltése és leadása esetén a 2023. évi költségvetésről szóló rendeletben meghatározott egymillió forintos keretösszeg kimerüléséig**.**.

**Felelős:** Niedermüller Péter polgármester

**Határidő:** folyamatos

Budapest, 2023. szeptember 4.

dr. Jávori Péter

Városüzemeltetési Iroda vezetője

Melléklet:

* 1. számú melléklet: Információs Tábla igénylőlap